open-index/open-wikipedia-markdown huggingface dataset:
מאט ראד

**מת'יו סמית' ראדוסביץ**' (באנגלית: **Matthew Smith Radosevich**), הידוע גם בשם הבמה **מאט ראד** (**Matt Rad**), הוא מפיק מוזיקלי ופזמונאי אמריקאי.

הוא כתב והפיק שירים לאמנים רבים, בין היתר לדמי לובאטו, ואן דיירקשן, גאי סבסטיאן, ליטל מיקס, מרטין גריקס, ביבי רקסה, The Vamps, מרטין ינסן, אולי מארס, לואיזה ג'ונסון, CNCO, נייל הורן, מארן מוריס, טופיק, אלי ברוק וג'יימס ארתור.

## קריירה
הוא החל את פעילותו כמפיק מוזיקלי ב-2004, כאשר היה אחד מהמפיקים של אלבומם הראשון של The Matches , *E. Von Dahl Killed the Locals*.

ב-2011, הוא הפיק וכתב, לצד אנדי גרמר, את שירו של גרמר, "Fine by Me".

ב-2013, הוא היה אחד מהכותבים והמפיקים של השיר "Nightingale" של דמי לובאטו, ושל השיר "Best Song Ever" של ואן דיירקשן.

ב-2014, הוא היה אחד מהכותבים והמפיקים של השיר "Linger" של גאי סבסטיאן ולופה פיאסקו.

ב-2015, הוא היה אחד מהכותבים והמפיקים של השיר "Black Magic" של ליטל מיקס.

ב-2016, הוא היה אחד מהכותבים והמפיקים של השיר "In the Name of Love" של מרטין גריקס וביבי רקסה.

ב-2017, הוא היה אחד מהכותבים והמפיקים של השיר "Power" של ליטל מיקס וסטורמזי, של השיר "Middle of the Night" של The Vamps ומרטין ינסן, של השיר "Unpredictable" של אולי מארס ולואיזה ג'ונסון, ושל השיר "Coming Home" של שפרד. באותה השנה, הוא היה אחד מהמפיקים של השיר "100 Años" של Ha*Ash  ופרינס רויס , ושל גרסת הרמיקס של ליטל מיקס לשיר "Reggaetón Lento (Bailemos)" של CNCO.

ב-2018, הוא היה אחד מהכותבים והמפיקים של גרסת הרמיקס של מייגן טריינור ושון פול לשיר "Hey DJ" של CNCO. באותה שנה, הוא היה אחד מהכותבים של השיר "Seeing Blind" של נייל הורן ומארן מוריס, של השיר "Perfect" של טופיק ואלי ברוק, ושל השיר "Lemon to a Knife Fight" של The Wombats .

ב-2021, הוא היה אחד מהכותבים והמפיקים של השיר "Medicine" של ג'יימס ארתור.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:אוקלנד (קליפורניה): אישים
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:מוזיקאים אמריקאים
קטגוריה:אמריקאים שנולדו במאה ה-20
יאווה (חברה)

**יאווה מוטו** (בצ'כית:**Jawa Moto**) היא יצרנית צ'כית של אופנועים וטוסטוסים שפועלת החל משנת 1929. החל משנת 1997 החברה פועלת תחת השם Jawa Moto.

## היסטוריה
מייסד החברה פרנטישק יאניצ'ק עבד במפעל לייצור נשק. כאשר הוא החליט להקים מפעל לייצור אופנועים הוא סיכם עם יצרן גרמני Wanderer על קבלת אישור לייצור דגם שפותח על ידם. שם החברה בהקמה היה JAWA - הלחם של "JA" (לפי שם משפחתו) ו-"WA" (לפי מתכנן האופנוע).

הייצור החל בשנת 1929. בשנת 1932 הסתיים תכנון של דגם חדש JAWA 175 שהיה מיוצר עד לשנת 1946 ונבנו כ-28 אלף אופנועים. במקביל החברה החלה בייצור מכוניות מדגם Jawa 700, אך לאחר מלחמת העולם השנייה ייצור מכוניות לא התחדש.

בשנת 1941 מייסד החברה נפטר והשליטה הועברה לבנו. בשנת 1946 החברה עברה לבעלות המדינה ובנו של יאניצ'ק נאלץ לעזוב את המדינה.

בשנת 1946 החל ייצור דגם חדש JAWA 250 שקיבל מדליית זהב בתערוכה בפריז. עם הזמן ייצור האופנועים התרחב, כ-90% מהייצור הופנה למדינות שונות של הגוש הסובייטי, הרוב לברית המועצות בו אופניים מתוצרת יאווה היו פופולריים מאוד. במספר ערים היו קיימות מועדוני נהגי יאווה ונערכו מפגשים שנתיים. בשנות ה-80 של המאה ה-20 היקף המכירות המצטבר הגיע ל-3 מיליון. בשיא פעילותה החברה מכרה את תוצרתה בכ-120 מדינות.

בשנות ה-60 מהנדסי יאווה פיתחו תיבת הילוכים אוטומטית לאופנועי החברה וקיבלו על כך פטנט. תכנון זה הועתק על ידי חברת הונדה, אחרי מאבק משפטי חברת יאווה קיבלה פיצוי על השימוש הלא חוקי בתכנון שלה. בשנת 1963 המפעל הוותיק של החברה בפראג נסגר והייצור עבר למפעל חדש שנבנה.

בשנת 1970 החל ייצור טוסטוסים במפעל חדש שהוקם בסלובקיה של כיום.

בשנות ה-90 של המאה ה-20 ייצור האופנועים במפעל ירד באופן משמעותי, אך החברה הצליחה לשרוד וממשיכה בפעילותו.

החל משנת 1960 פועל מפעל בהודו שמייצר אופנועים יאווה לפי רישיון של החברה.

אופנועי יאווה היו משתתפים קבועים בתחרויות מרוץ אופנועים. מספר אלופי עולם השיגו מדליות תוך שימוש באופנועי יאווה.

ביולי 2021 יצאה לשוק דגם חדש RVM Jawa 500 Scrambler.

## גלריה

File:Jawa 175ccm - panoramio.jpg|Jawa 175

File:Jawa 50 Jet.jpg|Jawa 50

File:Jawa 350 SV (1934).jpg|Jawa 350 SV

File:JAWA 350 Retro.jpg|JAWA 350


## קישורים חיצוניים

* 

* היסטוריית החברה

קטגוריה:יצרני אופנועים
קטגוריה:יצרני רכב צ'כיים
Dome (חברה)

**Dome Co. Ltd**, (ביפנית: **株式会社童夢**) היא חברה יפנית לתכנון מכוניות, בעיקר מכוניות ספורט.

## היסטוריה
בשנת 1965 מינורו חאיאשי בנה את מכונית ספורט הראשונה שלו. היא הייתה מבוססת על שיפורים טכנולוגיים שבוצעו בהונדה S600. אף על פי שלמינורו לא היה ניסיון קודם, המכונית זכתה במרוץ מכוניות של סוזוקי. בשנת 1966 הוא בנה מכונית על בסיס הונדה S800 שהשתתפה בתחרות "גראן פרי של יפן".

בשנת 1975 הוא הקים את חברת "Dome". בשנת 1978 החברה הציגה את המכונית Dome Zero בתערוכת הרכב הבינלאומית של ז'נבה. המטרה הייתה שרכב זה יעבור לייצור סדרתי, אך דגם לא הצליח לקבל את האישורים הנדרשים.

בהמשך החברה החלה בשיתוף פעולה עם מחלקת מכוניות ספורט של "טויוטה".

### מכוניות פורמולה 3
מינורו חאיאשי שיתף פעולה עם בן דודו בבניית מכוניות שמתאימות לתחרויות של פורמולה 3. במסגרת זו הם תכננו מספר מכוניות שזכו במרוצי מכוניות במהלך שנות ה-80 של המאה ה-20 לרבות "מאקאו גראן פרי" בשנת 1981. אך לאחר שינויים שהתרחשו בנישה של מכוניות אלו, חברת Dome עזבה את התחום. בשנת 2020 הוכרז על התוכניות לבנות מכונית חדשה לתחרויות פורמולה 3.

### Jiotto Caspita
בסוף שנות ה-80 החברה התרכזה בתכנון מכונית על מדגם Jiotto Caspita. נבנו אבות טיפוס והוצגו בתערוכות אך בסופו של דבר הדגם לא עבר לייצור בגלל בעיות כספיות.

### [[פורמולה 1]]
בשנת 1995 החברה הכריזה על תוכניות לתכנן מכונית לתחרויות "פורמולה 1". המכונית קיבלה שם Dome F105 והייתה צפויה להתחרות בשנת 1997. בעקבות הסכם קונקורד היו עיכובים בתכנון. בשנת 1999 התכנון הופסק בעקבות הסכם של "הונדה" עם מתכנן אחר.

### המאה ה-21
בתחילת המאה סוכם על ריכוז תכנוני במכוניות מיועדות לתחרות Super GT היפנית. תוכננו מכונית לתחרות זו עבור צוות של החברה וגם תוכננו מכוניות עבור "הונדה".

בשנת 2001 הוקמה חברת בת DOME Carbon Magic שמתרכזת בפיתוחים בתחום חומר מרוכב.

מכונית מדגם Dome S101 שודרגה להתאמה למרוץ 24 השעות של לה מאן. בהמשך פותח דגם S102 שהשתתף בתחרות לה מאן בשנת 2008. דגם משודרג של המכונית השתתף בתחרות לה מאן בשנת 2012.

החל משנת 2014 החברה תכננה מכוניות לתחרויות "פורמולה 4".

במאי 2022 מתוכנן להתקיים מרוץ מכוניות חשמליות באיסטנבול. כל המתחרים ישתמשו במכוניות מבוססת תכנון Dome.

## קישורים חיצוניים

* 
* תיאור פעילות החברה

קטגוריה:קבוצות פורמולה 1
קטגוריה:יצרני רכב יפניים
New Shapes

"**New Shapes**" (בעברית: "**צורות חדשות**") הוא סינגל שהוקלט על ידי הזמרת-יוצרת האוסטרלית צ'ארלי XCX, בהשתתפות הזמרת הצרפתייה כריסטין אנד דה קווינס (כריס) והזמרת האמריקאית קרוליין פולצ'ק. את השיר הוציאו לאור ב-4 בנובמבר 2021 חברות התקליטים אסיילום ווורנר רקורדס, והוא נכלל כסינגל השני באלבומה החמישי של XCX, *[[Crash (אלבום של צ'ארלי XCX)|Crash]]*. הסוגות המובילות שלו הן סינת'פופ, אינדי-פופ ואלקטרו בהשראת המוזיקה המאפיינת את שנות ה-80. "New Shapes" הוא סימפול של הסינגל "Decymy" של הזמרת הפולנייה נטליה קוקולסקה.

## רקע
"New Shapes" נכתב על ידי XCX עצמה, בהשתתפות כריסטין אנד דה קווינס (כריס), קרוליין פולצ'ק, לינוס ויקלאנד ודיטון כריס אנתוני, כשהשניים האחרונים גם הפיקו אותו. זה שיתוף הפעולה השני של XCX עם פולצ'ק וכריס. בשנת 2019 כריס השתתפה בסינגל "Gone", שנכלל באלבומה השלישי של XCX *[[Charli]]*. כריס ופולצ'ק הוציאו גם הן רצועה משותפת בשם "La vita nuova" ב-2020. "New Shapes" הושפע מהמוזיקה הפופולרית של שנות ה-80, שוללת צלילי סינת' ודיסקו. הוא יצא לאור ב-4 בנובמבר 2021, באותו היום בו XCX חשפה את השם והעטיפה של *Crash*.

## וידאו קליפ
הווידאו קליפ של השיר בוים על ידי אימוג'ן שטראוס, לוק אורלנדו וטרנס אוקונור, ופורסם ב-12 בנובמבר 2021. הוא מתחיל בשיחה קצרה בין שלוש הזמרות, ולאחר מכן הן חוברות יחדיו ומבצעות את השיר על בימת התוכנית "TV Heaven", בהנחיית בניטו סקינר.

## ביקורות
ורידנה יגוטה מ-פיצ'פורק אהבה את ההשראה הלקוחה משנות ה-80 בשיר. בנוסף היא טענה כי "New Shapes" משלב אופוריה הגורמת לרקוד ועומק מסוים. אנה למונד מ-*Clash* טענה כי "New Shapes" מעביר למאזינים מסר פמיניסטי באמצעות שמחה, קצביות ואהבה.

## מיקומי שיא

## היסטוריית יציאות לאור

## הערות שוליים

קטגוריה:שירי צ'ארלי XCX
קטגוריה:שירים באנגלית
קטגוריה:שירים שנכתבו על ידי צ'ארלי XCX
קטגוריה:שירים שנכתבו על ידי נוני באו
קטגוריה:שירי פאנק (Funk)
קטגוריה:סינגלים בהוצאת וורנר רקורדס
Muévelo

**Muévelo** (בעברית: **תזיז/י את זה**) הוא סינגל שהוקלט על ידי הזמרת-יוצרת הספרדייה סופיה רייס, בהשתתפות הזמר ויסין, מתוך אלבום הבכורה שלה, **. השיר יצא לאור ב-22 באוגוסט 2014, על ידי חברת התקליטים וורנר מיוזיק לטינה, כסינגל המוביל מתוך האלבום.

השיר הגיע למקום ה-18 במצעד השירים שבמקסיקו.

## רקע וכתיבה
השיר נכתב בידי ליל אדי, סופיה רייס, טובי גד, סליק, מריסה ג'ק, ויסין ואריטה לאוס והופק בידי טובי גד וג'וש קאמבי. רייס אמרה "חשבתי לשתף פעולה עם ויסין... לא באמת חשבתי שזה באמת יכול לקרות. רציתי את זה, אבל באמת, כיוון שזה היה הסינגל הראשון שלי, לא חשבתי שזה יכול לקרות. כשהוא אמר שהוא רוצה להיות חלק מזה... זה בשבילי היה דבר ענק".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## וידאו קליפ
הווידאו קליפ הרשמי של השיר פורסם ב-11 באוקטובר 2014, כמה חודשים לאחר יציאתו של השיר כסינגל. בתחילת הקליפ, ניתן לראות כביש מהיר באמצע מדבר עליו נוסע רכב בצבע שחור, בו נמצאות חבורת בנות. לאחר מכן, בשולי הכביש נעצר רכב מסוים מתוכו יוצאים כמה גברים שמנסים לקבל עזרה.

נכון לאוקטובר 2020, מונה הצפיות של הקליפ עומד על למעלה מ-60 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:סינגלים מ-2014
קטגוריה:שירי סופיה רייס
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי טובי גד
קטגוריה:שירים שנכתבו על ידי סופיה רייס
קטגוריה:שירים שהופקו על ידי טובי גד
קטגוריה:שירים על ריקודים
קטגוריה:סינגלים בהוצאת וורנר מיוזיק לטינה
המשרד המרכזי של הרייך למאבק בהומוסקסואליות ובהפלות

250px|ממוזער|שמאל|אנדרטה לזכר קורבנות הומוסקסואלים של המשטר הנאצי בברלין
**המשרד המרכזי של הרייך למאבק בהומוסקסואליות ובהפלות** (בגרמנית: **Reichszentrale zur Bekämpfung der Homosexualität und der Abtreibung**) היה השיטה העיקרית למאבק בהומוסקסואליות ובהפלות בגרמניה הנאצית בין השנים 1936–1945.

## היסטוריה
סעיף 175 לחוק הגרמני אשר אסר על קיום יחסי מין הומוסקסואליים, נחקק עוד בשנת 1871. עם זאת, סעיף זה לא נאכף ביום יום, ולמעשה, העיר ברלין נחשבה לעיר מתירנית וסובלנית. בשנת 1919 אף הוקם בברלין מכון לחקר המיניות על ידי החוקר מגנוס הירשפלד. עם זאת, עם עליית המפלגה הנאצית לשלטון בשנת 1933, חל בהדרגה שינוי רעה יחס להומוסקסואלים, במקביל לשינויים חברתיים אחרים ביחס למיעוטים. 

"המשרד המרכזי של הרייך למאבק בהומוסקסואליות ובהפלות" הוקם ב-10 באוקטובר 1936 על ידי צו מיוחד של מפקד האס אס, היינריך הימלר. החלטה זו הייתה הסימן לשובן של הרדיפות של הומוסקסואלים, לאחר שקט יחסי לאחר אולימפיאדת הקיץ של ברלין בשנת 1936. משימתו העיקרית של המשרד הייתה איסוף נתונים על הומוסקסואלים ברחבי גרמניה הנאצית. 

ארכיון הנתונים אפשר להתחיל ברדיפה מתואמת של הומוסקסואלים וענישתם. לשם כך, עמדו לרשות המשרד חוליות ניידות מיוחדות, שהיה ברשותן גם לבצע הוצאות להורג. בשנת 1940, היו בארכיון המשרד נתונים של כ-41,000 הומוסקסואלים, חשודים ומורשעים. במשרד עבדה קבוצה של כ-17 עובדים. ארכיון הרשומות, שעל פי ההערכות כלל בסופו של דבר נתונים של כ-100,000 בני אדם ברחבי גרמניה הנאצית, הושמד ככל הנראה בימיה האחרונים של המלחמה.

גם במסגרת רדיפות הכנסייה הקתולית בגרמניה הנאצית, נעצרו כמרים קתולים רבים באשמת הומוסקסואליות ומעשי סטייה ללא בסיס ראייתי. רדיפות אלו הופסקו במהלך אולימפיאדת ברלין ב-1936, על מנת להציג לעולם תדמית טובה יותר, אך חודשו בחודש מרץ בשנה שלאחר מכן, לאחר שהאפיפיור פיוס ה-11 גינה את הנאציזם באנציקליקה שלו משנת 1937 בשם "מיט ברננדר זורגה".

אנשי דת רבים שהתנגדו למשטר או כאלו שדגלו בפציפיזם, היו מוקד לרדיפות ולהאשמות שווא של "התנהגות הומוסקסואלית" כהצדקה למאסרם. רבים מהם, לאחר שסיימו לרצות עונש מאסר, נשלחו למחנות ריכוז (לרוב למחנה הריכוז דכאו, שהיה בו "גוש מיוחד לכמרים"), כאשר חלקם לא שרדו. 

## ראו גם
* רדיפת הומוסקסואלים בגרמניה הנאצית
* להט"בופוביה
* הפלה בכפייה

## הערות שוליים

קטגוריה:נשים בגרמניה הנאצית
קטגוריה:ארגונים נאצים
קטגוריה:גסטפו
קטגוריה:רדיפת הלהט"ב בגרמניה הנאצית
Solo Yo

**Solo Yo** (בעברית: **רק אני**) הוא סינגל שהוקלט על ידי הזמרת-יוצרת הספרדייה סופיה רייס, ביחד עם הזמר-יוצר האמריקאי פרינס רויס, מתוך אלבום הבכורה שלה, **. השיר יצא לאור ב-29 בינואר 2016, על ידי חברת התקליטים וורנר מיוזיק לטינה, כסינגל השלישי מתוך האלבום.

השיר הגיע למקום הראשון במצעד שירי הפופ הלטיניים.

## רקע וכתיבה
השיר נכתב על ידי סופיה רייס, סקוט אפמן, לוקאס נתנסון, בוסטרום וטיילור פארקס והופק על ידי לוקאס נתנסון וסקוט אפמן. "Solo Yo" קיבל מועמדות בטקס פרסי לו נואסטרו בקטגוריית "שיר הפופ/רוק של השנה". גרסה בשפה האנגלית יצאה לאור ב-11 במרץ 2016 בשם "Nobody But Me".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.

## וידאו קליפ
הווידאו קליפ הרשמי של השיר פורסם ב-12 בפברואר 2016, כמה שבועות לאחר יציאתו של השיר כסינגל.

נכון לאפריל 2022, מונה הצפיות של הקליפ עומד על למעלה מ-36 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סופיה רייס
קטגוריה:שירי פרינס רויס
קטגוריה:שירים בספרדית
קטגוריה:שירים שנכתבו על ידי סופיה רייס
קטגוריה:סינגלים בהוצאת וורנר מיוזיק לטינה
La Respuesta

**La Respuesta** (בעברית: **התשובה**) הוא שיר שהוקלט על ידי הזמרת-יוצרת האמריקאית בקי ג'י והזמר-יוצר הקולומביאני מאלומה. השיר יצא לאור ב-19 באפריל 2019, על ידי חברות התקליטים סוני מיוזיק לטין, קימוסבי רקורדס ו-RCA רקורדס, כסינגל שלא מתוך האלבום. הוא נכתב בידי בקי ג'י, מאלומה ואדגר באררה והופק בידי השלישי מביניהם.

השיר הגיע למקום השביעי במצעד הסינגלים של הונגריה.

## רקע וכתיבה
בקי ג'י הצהירה כי השיר "עוסק להשתחרר מסטריאוטיפים", והיא מקווה שהוא "משמש להעצמת נשים צעירות". זהו שיתוף הפעולה השני של ג'י ומאלומה, לאחר הרמיקס של "Mala Mía" שיצא לאור בשנת 2018. הוא תואר על ידי מבקרי המוזיקה השונים ברחבי העולם כ"המנון בעל עוצמה רבה העוסק בשבירת סטריאוטיפים".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.

## וידאו קליפ
הווידאו קליפ הרשמי של "La Respuesta" יצא לאור לצד השיר ב-19 באפריל 2019 והועלה לערוץ היוטיוב הרשמי של בקי ג'י. הקונספט שלו הושפע וצולם בסגנון שתואר כ"רטרו" עם שימוש ב"תלבושות אותנטיות" ו"תפאורה תוססת ומגוונת" (לפי *[[Idolator]]*). קטעים ספציפיים בקליפ צולמו במכוון בשחור-לבן.

נכון לאפריל 2022, מונה הצפיות של הקליפ עומד על למעלה מ-415 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בקי ג'י
קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי בקי ג'י
קטגוריה:שירים שנכתבו על ידי מאלומה
קטגוריה:שירים עם נושאים פמיניסטיים
קטגוריה:שירי רגאטון
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
נוצרים בארצות הברית

**נוצרים בארצות הברית** הם העם הדבק בנצרות המתגורר בארצות הברית, ומהווה (לפי מחקרים) 65% מכלל האוכלוסייה בארצות הברית, כאשר הנצרות הפרוטסטנטית היא הזרם המוביל (כ-140 מיליון מאמינים). לשם השוואה, היהדות והאסלאם מהוות כ-2% מאוכלוסיית ארצות הברית והאתאיזם מהווה 5%. הנוצרים בארצות הברית הם (ברובם) במקור נוצרים אירופאיים.

הזרם הנוצרי המוביל לאחר הנצרות הפרוטסנטית, הוא הנצרות הקתולית, שלה מעל 75 מיליון מאמינים ברחבי ארצות הברית. בעקבות כך, ארצות הברית היא המדינה שאוכלוסיותה מונה הכי הרבה נוצרים.
## היסטוריה
בשנת 1525, עלתה קבוצה מספרד לאמריקה, והקימה מלכות משנה באמריקה בשם "מלכות המשנה של ספרד החדשה" (שמספר שנים לאחר מכן התפלגה לשמונה ערים; סנטה פה, ניו מקסיקו, סן אנטוניו, טוסון, סן דייגו, לוס אנג'לס וסן פרנסיסקו). במלכות המשנה הספרדית, הדת הרשמית הייתה נצרות קתולית, והשלטון הספרדי אף עודד ילידים אמריקאיים להמיר את דתם לנצרות.

בשנת 1611, אי אמריקאי בשם מנהטן נחקר על ידי חוקרי ארצות אירופאיים אדריאן בלוק והנדריק כריסטיאנסז. המחקר הסתיים ב-1614, כאשר בלוק וכריסטיאנסז הכריזו על האי כראוי למחיה. לאחר תכנון בן 10 שנים בהולנד, בשנת 1624, עלתה קבוצה נוצרית מהולנד למנהטן, ושם הם הקימו מושבה בשם "הולנד החדשה", אחד האירועים ההיסטוריים החשובים ביותר בתולדות ניו יורק. ארבע שנים לאחר מכן, הם הקימו שם כנסייה פרוטסטנטית בשם "הכנסייה הרפורמית ההולנדית", ובכך הפכו את הנצרות הפרוטסטנטית לדת הרשמית של הולנד החדשה.

לאחר תכנון בן עשר שנים בשוודיה, שוודיה החליטה לחקות את המהלך וקבוצה נוצרית עלתה משוודיה לאמריקה, שם הקימה מושבה בשם "שוודיה החדשה", והקימו שם כנסייה נוצרית בשם "כנסיית שוודיה", ובכך הפכו את הנצרות לדת הרשמית במושבה.

ב 1664, כבשה הממלכה המאוחדת, את הולנד החדשה ושינתה, באופן לא רשמי, את שמה ל "יורק החדשה (ניו יורק)", על שם העיר יורק הבריטית. הכיבוש הפך רשמי לאחר שבריטניה ניצחה במלחמה האנגלו-הולנדית השנייה. גם אחר כך, הדת הרשמית באזור נשארה הנצרות.

במאה ה-18, החלה ההשתלטות האמריקאית על האזורים והקמת הפדרציה ארצות הברית, אך אף על כך, האזרחים האירופאיים המשיכו להתגורר באזור והיוו את רוב האוכלוסייה של הפדרציה, והדת הנוצרית נשארה הדת הרשמית, ואפילו הפכה לדת הרשמית של כל ארצות הברית.

מאז המאה ה-19, החלו הגעות רבות של מספר דתות אך במשך יותר מ-300 שנים, הנצרות עדיין מחזיקה בתואר הדת המובילה בארצות הברית. כיום, הנוצרים המתגוררים בארצות הברית הם הצאצאים של הנוצרים האירופאיים שהיגרו לאמריקה מאירופה במאה ה-16.

## ראו גם
* נצרות
* נוצרים בישראל
* נוצרים בלבנון

## קישורים חיצוניים

## הערות שוליים

*
GDRN

**קיד'רון ייר אייפירד' יוהנסדוטיר** (באיסלנדית: **Guðrún Ýr Eyfjörð Jóhannesdóttir**; נולדה ב-8 בינואר 1996) הידועה בשם הבמה: **GDRN** היא זמרת ושחקנית איסלנדית. היא שרה בעיקר בסגנון ג'אז-מושפע מפופ. היא זכתה בארבע מועמדויות בתוכנית פרסי המוזיקה של איסלנד לשנת 2018 (בנוסף לזמרת הפופ של השנה). היא אף הייתה מועמדת לפרס המוזיקה הנורדית לאותה שנה.

## קורות חיים
### ראשית חיים
יוהנסדוטיר נולדה ברייקיאוויק ועברה למוספלסבאיר בגיל ארבע.

### קריירת כדורגל
בגיל חמש, יוהנסדוטיר החלה לשחק כדורגל בליגת הילדים של מועדון ה-**UMFA** (איגוד הספורט של איסלנד). בגיל חמש עשרה עברה לשחק בליגת הנוער. ב-2011 היא סבלה מקרע ברצועה הצולבת ושנה לאחר מכן מקרע במיניסקוס. למרות הפציעות היא הספיקה לשחק 7 משחקים נוספים במשך עונות הבאות, אך בסופו של דבר הפציעות סיימו למעשה את הקריירה שלה לאחר עונת 2014. באפריל 2022, היא חתמה על חוזה של 3 שנים כדי להפוך לאחת מהספונסריות הראשיים של קבוצת הנשים של המועדון.

### קריירת מוזיקה
יוהנסדוטיר למדה לנגן על כינור למשך 11 שנים, ואחר כך גם פסנתר-ג'אז ושירה. היא הלכה לג'וניור קולג' של רייקיאוויק ללימודי רפואה, אך בסוף החלה ליצור מוזיקה בשנה האחרונה שלה בג'וניור קולג' והחליטה לעסוק בזה לאחר סיום הלימודים.

יוהנסדוטיר כותבת ומלחינה את שיריה בעצמה, אך את המוזיקה לאלבום הראשון שלה היא הפיקה יחד עם הזמרים טייטיר הלגי סקולאסון וביארקי סיגורד'סון. את השני הפיקה עם ארנאר אינגי אינגסון ומגנון יוהאן רגנרסון.

הלהיט הראשון שלה היה "Lætur mig" משנת 2018.

בשנת 2019, יוהנסדוטיר עלתה לכותרות כשהשתתפה בפסטיבל השנתי המפורסם Þjóðhátíð ונבחרה לאמנית של מוספלסבאיר לשנת 2019. באותה השנה היא אף לקחה חלק במחזה "Shakespeare in Love" שהוצג בתיאטרון הלאומי של איסלנד.

בשנת 2020 הוכרז שהיא לוהקה כשחקנית ראשית לסדרה האיסלנדית KATLA של שירות הסטרימינג נטפליקס, בבימויו של בלתזאר קורמקיר. שם היא מגלמת את דמותה של גרימה.

## חיים אישיים
ב-26 ביולי נולד בנה הראשון.

## דיסקוגרפיה
* Hvað ef (2018)
* GDRN (2020)

## קישורים חיצוניים

## הערות שוליים

קטגוריה:זמרות איסלנדיות
קטגוריה:מלחינים סקנדינבים
קטגוריה:זמרות ג'אז
קטגוריה:שחקניות קולנוע וטלוויזיה איסלנדיות
קטגוריה:שחקני קולנוע וטלוויזיה איסלנדים
קטגוריה:איסלנדיות שנולדו ב-1996
קטגוריה:איסלנדים שנולדו ב-1996
לב שבור

[ממוזער|[גרפיטי בכיכר החטופים במהלך מלחמת חרבות ברזל עם הכיתוב "הותר לפרסום - נשבר הלב"]]

**לב שבור** (באנגלית: **Broken heart**; ידוע גם בנרדפות: **דְּאָבוֹן לֵב**, **כְּאֵב לֵב** ו**שברון לב**) הוא מושג המתאר שילוב של תחושות המתרחשות במוח כגון אכזבה, כישלון וגעגוע עזים ומורגש על פי רוב בפרדות חד צדדיות רומנטיות, פרידה מאדם קרוב או במהלך דחייה חברתית. ומתאר תחושה של אהבה אבודה וגעגוע.

## סיבות הישרדותיות
ממוזער|פסל בתל אביב של לב שבור
ממוזער|השפעות של שברון לב
קשרים חברתיים קרובים חשובים לצרכים הישרדותיים כמו: רבייה, הצורך להיות נאהב והצורך למשפחה (על פי תאוריית הצרכים). לכן לב שבור מורגש עקב אינסטינקט הישרדותי, ושמטרתו לעודד אדם לשמור מערכות היחסים הקרובות אליו, על ידי תחושות לא נעימות כאשר יחסים אלה אובדים. ובכך לשמור על היתרונות הקשר.

### השלכות של שברון לב
שברון לב מוביל במקרים רבים לחרדה, הוא גורם לחץ עיקרי ונמצא כגורם לאירועים של דיכאון קליני רבים, דיכאון מסוג זה מוביל למצב רוח ירוד, ומשפיע מאוד על התפקוד החברתי של הסובלים ממנו. תחושות אלה, עלולות להביא לקרדיומיופתיה (תסמונת הלב השבור) המתוארת בדרך כלל ככאב פיזי באזור החזה, הלב או הבטן, הנובע מהלחץ הרגשי שנגרם. במקרים קיצוניים לב שבור אף יכול לגרום להפרעת דחק פוסט טראומטית העלולה להחריף את המצב ולגרום לתגובות לחץ מוגברות ודחיה עצמית.

### התמודדות האדם עם שברון לב
מודל קובלר-רוס מדבר על חמישה שלבים בהם אדם מתמודד עם אובדן (שלרוב גורם לשברון לב):

# תחילה האדם **[[הכחשה|מכחיש]]** את האובדן/פרידה משוכנע שמדובר בטעות או שהדבר לא השפיע עליו.
# בהמשך מתמודד עם **[[כעס|זעם]]** על המצב הקיים שלב זה קשה בעיקר בגלל תגובות כעס חוזרות של הסביבה.
# האדם **[[התמקחות|מתמקח]]** על האבל השלב יכול להתבטא באמירות כגון "אני אעשה הכול, רק תן לי עוד כמה שנים לחיות".
# **[[דיכאון קליני|דיכאון]]**, האדם מרגיש חסר אונים וחלש שלב זה מתאפיין בתחושת אובדן חזקה.
# לבסוף - **[[קבלה (רגש)|קבלה]]**, בשלב זה יש ויתור על המאבק נגד הגורל והפסקה של משא ומתן וחשבונות עם העבר ועם הסביבה. בשלב זה האדם מסוגל לבטא מגוון של רגשות משלבים הקודמים, להשלים עם סופיות החיים ולהיפרד מהקרובים שאיבד או שעומד לאבד.

על פי אליזבת קובלר-רוס, תהליך זה קורה לכל אדם החווה אובדן או פרידה ואנשים המקבלים תמיכה מהסביבה נוטים להיות אלה המחלימים לאחר השלבים, תהליך זה קורה באופן שונה בכל אדם וקשה יותר ככל שההשקעה בזוגיות הייתה גדולה יותר.

## שברון לב בתרבות
ממוזער|קטע מהמחזה רומיאו ויוליה
בסיפורים וסרטים רבים מופיע המושג שברון לב, לרוב לאחר פרידה או אובדן. במקרים רבים דמויות מתות לאחר שסבלו מאובדן.

גם בהתייחסות מקראית הביטוי מופיע:

המחזאי ויליאם שייקספיר מציג במחזה "אנטוני וקלאופטרה" את הדמות **אנוברבוס** אשר מת מלב שבור לאחר שבגד בחבר, גם במחזה רומאו ויוליה הציג ויליאם שייקספיר את הדמות **ליידי מונטגיו** מתה מלב שבור לאחר גירוש בנה.

## ראו גם
* ריקנות
* תאוריית הצרכים
* בדידות
* אהבה נכזבת

## קישורים חיצוניים

* אתר מכון דוידסון - הלב השבור

קטגוריה:אהבה
קטגוריה:דימויים
קטגוריה:כאב
איגוד תעשיית ההקלטות הפרואני

**איגוד תעשיית ההקלטות הפרואני** (בספרדית: **Unión Peruana de Productores Fonográficos**; בראשי תיבות: **UNIMPRO**) הוא הארגון המרכזי המייצג את ענף ההקלטות של פרו. הארגון, שנוסד ב-19 ביולי 2001, חבר בפדרציה הבינלאומית לתעשייה הפונוגרפית.

## מצעדי מוזיקה
UNIMPRO מפרסמת מצעדי איירפליי חודשיים ושנתיים, וכן מצעדים דיגיטליים.

מצעדי המוזיקה החודשיים אינם פתוחים לציבור ללא מנוי, אם כי חלק מהם ניתן למצוא בארכיון האינטרנט או בווייבאק מאשין.

## אישורי הסמכה להקלטת מוזיקה
האיגוד מעניק אישורי הסמכה להקלטת מוזיקה בפרו על סמך מכירות בלבד.

## קישורים חיצוניים
* 

## הערות שוליים

פרו
קטגוריה:פרו: תרבות
איגוד חברות התקליטים העצמאיות

**איגוד חברות התקליטים העצמאיות** (באנגלית: **Independent Music Companies Association**; במקור: **Independent Music Publishers and Labels Association**; בראשי תיבות: **IMPALA**) הוא הארגון המרכזי המייצג חברות תקליטים עצמאיות באירופה. משרדי האיגוד נמצאים בבריסל, בלגיה.

נכון ל-2022, לאיגוד יש קרוב ל-6,000 חברים בה, כולל איגודים לאומיים שמאגדים חברות תקליטים עצמאיות (כגון איגוד המפיקים הפונוגרפיים הצרפתיים העצמאיים).

האיגוד מעניק מדי שנה 3 פרסים: פרס האלבום האירופי העצמאי של השנה, פרס התרומה יוצאת הדופן ופרס המכירות של IMPALA.

## אישורי הסמכה להקלטת מוזיקה

## קישורים חיצוניים
* 

## הערות שוליים

*
קטגוריה:אירופה: תרבות
צ'ארלס אשר

**צ'ארלס הווארד אשר** (2 במרץ 1865 - 3 במרץ 1942) היה רופא עיניים סקוטי.

## ביוגרפיה
אשר נולד באדינבורו, סקוטלנד.

הוא למד רפואה בבית החולים סיינט תומאס בלונדון, ולאחר שקיבל את הדוקטורט שלו ב-1891, הוא נשאר בסיינט תומאס, ועבד תחת אדוארד נטלשיפ (1845–1913). מאוחר יותר היה מנתח עיניים בבית החולים לילדים באברדין ובמרפאה המלכותית של אברדין.

אשר גילה תסמונת הקרויה על שמו, תסמונת אשר, אותה תיאר במאמר משנת 1914 שכותרתו *'על התורשה של [[רטיניטיס פיגמנטוזה]]'<nowiki/>*. הוא ביסס את ממצאיו על סקר של 69 אנשים שסבלו מבעיות ראייה ושמיעה. אשר הוכיח כי המחלה עברה בתורשה, וכי הורים העבירו את התסמונת לילדיהם. הגילוי שלו היה המשך לעבודה שעשו רופאי העיניים הגרמנים אלברכט פון גראף וריצ'רד ליברייך, שעשו מחקר מקיף על רטיניטיס פיגמנטוזה והקשר שלה לחירשות באמצע המאה ה-19.

עם אדוארד נטלשיפ וקרל פירסון (1857–1936), אשר פרסם עבודה חשובה על לבקנות בשם *"מונוגרפיה על לבקנות באדם".*

## קישורים חיצוניים

## הערות שוליים

קטגוריה:בריטים שנולדו ב-1865
קטגוריה:בריטים שנפטרו ב-1942
כריסטיאן אנטידורמי

**כריסטיאן אנטידורמי** (באנגלית: **Christian Antidormi**; נולד ב-20 במאי 1992) הוא שחקן אוסטרלי.

## ביוגרפיה
אנטידורמי נולד וגדל בפרברים הדרומיים של סידני, אוסטרליה. הוא שיחק כדורגל במשך 14 שנים והשתתף באופן פעיל בקראטה, שחייה וטניס. אנטידורמי גילה את אהבתו לאמנויות דרמטיות ולריקודי היפ הופ בגיל 15. העניין והכישרון שלו בהיפ הופ הובילו אותו להשתתף בהפקות, תחרויות וקליפים.

הוא גם מורה להיפ-הופ במשרה חלקית בבית הספר שלו לריקוד לשעבר, *All Starz Performing Arts Studio* בסידני. אנטידורמי השתתף במספר רב של קורסי משחק בכמה מבתי הספר למשחק המובילים באוסטרליה בהם TAFTA (האקדמיה האוסטרלית לקולנוע וטלוויזיה) ובתיאטרון האוסטרלי לנוער .

## קריירה
אנטידורמי עשה את הופעת הבכורה שלו במשחק בשנת 2009 במיני סדרת הטלוויזיה האוסטרלית עטורת הפרסים, False" Witness".

בשנת 2009, זכה אנטידורמי בתפקיד ראשי בסדרת הטלוויזיה "אחרי הצלצול" של ערוץ דיסני . אנטידורמי כיכב בעונות 3 ו-4 ששודרה ב-Foxtel /Austar ב-2010/2011.

הוא הופיע בשני סרטים קצרים, *I Spy* ו-*Pride* ולוהק לתפקיד חוזר בסדרת הטלוויזיה של אופרת הסבון קרוב רחוק בתור ג'יידן פוסט. בשנת 2012 הופיע אנטידורמי בסדרת הדרמה של, "Packed to the Rafters ".

ביולי 2012, אנטידורמי שיחק בתפקיד טיבריוס, בנו של מרקוס ליקיניוס קראסוס בעונה הרביעית והאחרונה של סדרת הטלוויזיה האקשן ההיסטורית האמריקאית "ספרטקוס".

בשנת 2013 הוא צולם לספר שולחן קפה בשם *"באמבטיה"* (צולם ובוים על ידי טי ג'יי סקוט, במאי ספרטקוס). כל ההכנסות מספר שולחן הקפה נתרמו לעמותה לסרטן השד באותה שנה.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1992
איגוד האורניתולוגים הבין-לאומי

**איגוד האורניתולוגים הבין-לאומי** (באנגלית: **International Ornithologists' Union**; בראשי תיבות: **IOU**), שנודע בעבר בשם **ועדת האורניתולוגים הבין-לאומית** (**International Ornithological Committee**; בראשי תיבות: **IOC**), הוא איגוד שבו חברים כ-200 צפרים מכל רחבי העולם, ואחראי על אירוח קונגרס האורניתולוגיה הבין-לאומי אחת למספר שנים וכן על ארגונם של פעילויות צפרות בין-לאומיות אחרות, המתבצעות על ידי ועדותיו הקבועות.

## קישורים חיצוניים

* 

קטגוריה:אורניתולוגיה
אורניתולוגיה
הפועל רמלה

**הפועל רמלה** היא קבוצת כדורגל ישראלית מהעיר רמלה, אשר הוקמה ב-1949. בשיא כוחה בשנות ה-60 ובשנות ה-70 שיחקה בליגה א', הליגה השנייה דאז, למשך מספר עונות, אך לאחריהן התדרדרה לליגות הנמוכות יותר. החל משנות ה-2000 הקבוצה כונתה כקוריוז בתקשורת ועל ידי אנשיה כ"קבוצה הגרועה בישראל" מפאת הפסדיה האסטרונומיים בליגה ג'.

## היסטוריית הקבוצה
### היסטוריה מוקדמת
הפועל רמלה הוקמה בשנת 1949 ונרשמה לליגה המיוחדת של עונת 1949/1950, העונה הראשונה של ליגת המשנה, שם שובצה ב"בית ירושלים והדרום", אך סיימה במקום השביעי וירדה לליגה השלישית דאז, ליגה ג'. בעונת 1956/1957 הגיעה הקבוצה להישג השיא שלה בשנים אלו ונכנסה למקום הרביעי בליגה ב' (שהפכה להיות הליגה השלישית לאחר הקמת הליגה הלאומית ב-1955). בעונת 1958/1959 סיימה הקבוצה במקום הראשון בליגה ב' דרום והעפילה לליגה א' (ליגת המשנה דאז). 

בעונתה הראשונה בליגת המשנה 1963/1964 סיימה במקום השישי בבית הדרום (לאחר שנענשה בהפחתת 4 נקודות עקב קטטה אלימה במשחק נגד הפועל באר שבע באותה העונה), ובעונה שלאחר מכן, 1964/1965 סיימה במקום ה-15 וירדה שוב לליגה השלישית, ליגה ב'. בעונת 1969/1970 סיימה הקבוצה בצמרת ליגה ב' דרום ב', אולם לא העפילה לליגה א', עקב חשד של ההתאחדות לכדורגל לשוחד ומכירת משחקים, במשחק נגד מכבי דרור לוד, שהסתיים בתוצאה 13-0. אולם לאחר מכן הועברה הקבוצה לליגה ב' דרום א', שם סיימה פעם נוספת בצמרת הליגה, והעפילה לליגה א', שם נלחמה על חייה וסיימה במשחקי המבחן, אך הצליחה לשרוד עד עונת 1975/1976 בה נעשה שינוי במבנה הליגות והוקמה הליגה הארצית כליגה השנייה בישראל, ואז סיימה הקבוצה במקום ה-14 וירדה לליגה השלישית, שאז הפכה לליגה א'. 

בעונת 1979/1980 הקבוצה פספסה את העלייה לליגה הארצית בנקודה אחת בלבד, אחרי שהורדו לה 2 נקודות, ויריבתה העירונית בית"ר רמלה נהנתה מהעונש ועלתה במקומה. בעונה שלאחר מכן (1980/1981) סיימה הקבוצה במקום השני והעפילה לפלייאוף העלייה, אך שם הפסידה בפנדלים ליריבה הפועל תל חנן, ונשארה שוב בליגה א'. בעונת 1983/1984 הפועל רמלה ניצלה מירידה לליגה הרביעית, בעזרת הפרש שערים שהיה עדיף על היורדת שסיימה במקום האחרון, עירוני אשדוד, אך בעונה שלאחר מכן, ירדה לליגה ב' והגיעה לשפל הגדול ביותר שלה עד אז. אולם עונה אחת לאחר מכן חזרה לליגה א'. 

בסיום עונת 1988/1989 ירדה הקבוצה לליגה ב', הליגה הרביעית, מאז הספיקה הקבוצה לרדת גם לליגה ג', הליגה החמישית והנמוכה ביותר בישראל.

### מאז שנות ה-2000
בעשרות השנים האחרונות נשארה הפועל רמלה בתחתית ליגה ג' והוכתרה כקוריוז בעיתונות המקומית כ"קבוצה הגרועה בישראל", אחרי שספגה תוצאות אסטרונמיות של הפסדים בליגה ג' (18:0 לבאר יעקב, 21:0 מול עירוני מודיעין ויחס שערים של 84:19 בליגה ג'), כאשר המנהל ויו"ר המועדון, משה דבוש תיאר את המצב כך: ""המטרה שלי לא רק להיות קיים, אלא לעשות בושה לעיר רמלה. אני רוצה שיכתבו פעם אחת ש'הפועל רמלה קונוסים', פעם שנייה ש'הפועל רמלה פראיירים'...". כאשר עקב סכסוך כספי מתמשך סירב ראש העיר להעביר כספים לקבוצה ועל כן כמחאה היו"ר דבוש טוען שהוא עושה "בכוונה" לעירייה. 

בספטמבר 2021, הפסידה הפועל רמלה במשחק דרבי ראשון, לאחר שנים ארוכות, ליריבה העירונית מכבי סטארס רמלה שהוקמה מחדש, במסגרת גביע המדינה.

בשנים האחרונות השתפרו תוצאותיה של הקבוצה והיא מגיעה לצמרת ליגה ג' כשהיא נכנסת לפלייאוף העליון בליגה ג'.

## קישורים חיצוניים
* 

## הערות שוליים

קטגוריה:קבוצות כדורגל ישראליות
קטגוריה:קבוצות כדורגל שהוקמו ב-1949
קטגוריה:רמלה: מועדוני ספורט
רמלה
אנדרה למוליה

**אנדרה למוגליה אגרה גומס** (בפורטוגזית: **André Lamoglia Agra Gomes**; נולד ב-4 באוגוסט 1997) הוא שחקן ברזילאי, אשר זכה להצלחה עולמית בזכות השתתפותו בסדרה "אליטה".

## ביוגרפיה וקריירה
אנדרה למוליה נולד ב-4 באוגוסט 1997, בריו דה ז'ניירו שבברזיל. הוא גילה שהוא רוצה להיות שחקן בזכות אחיו הגדול, ויקטור למוגליה, שעובד בעולם המשחק גם כן. "התבקשתי להתלוות לאחי, ושם התעוררה לי הכמיהה והעניין לעסוק בעולם המשחק. ביקשתי מהוריי שיכניסו אותי לקורס תיאטרון". בשנת 2015, הוא השיק ערוץ יוטיוב בשם "Sem Moderação" ביחד עם מרסלו דוקה, אם כי היה לו רק פרסום אחד והוא לא זכה לתפוצה רחבה. בהמשך לכך, ניסה לשתף פעולה עם חברות אינטרנט שונות במטרה להגדיל את הפרסום שלו.

את הופעת הבכורה שלו עשה כשגילם את התפקיד הראשי של הנסיך בהצגה "סינדרלה", מאת חוסה וילקר, בתיאטרון איפנמה בברזיל, ביחד עם השחקנית אנה ריטה צ'רקיירה. בשנת 2016, הוא עשה את שיתוף הפעולה הראשון שלו בטלוויזיה הברזילאית, השתתף בשלושה מתוך חמשת הפרקים של העונה השנייה של הסדרה "סודות הצדק", כשגילם את תומאס פאצ'ה, אחד משלושת הילדים המתבגרים של הורים גרושים. ב-2017 הוא קיבל את תפקידו הגדול הראשון בטלוויזיה, כאשר כיכב בסדרת הטלוויזיה הברזילאית המקורית של ערוץ דיסני, "חואקס", שם גילם את רפאל סנטוס מוריירה, שבורח מקורס הקיץ שכפה עליו אביו. על הופעתו, קיבל בשנת 2019 מועמדות בקטגוריית "השחקן הטוב ביותר – זכר", במהלך טקס הפרסים של ניק שאירע בברזיל (טקס מקביל של פרסי בחירת הילדים של ניקלודיאון). תפקיד ראשי זה גם אפשר לו להשתתף במספר סדרות טלוויזיה נוספות במהלך אותה השנה. הוא השתתף בסדרות כמו "1 נגד כולם" (גילם את חברו של זביו בפרק הרביעי של העונה השנייה של הסדרה, בשם "Pais e Filhos"), "בלשי הבניין הכחול" (גילם את בוריס בפרק הראשון של העונה התשיעית של הסדרה, בשם "Adéus Bóris") ו"רוק סטורי". הוא גם הצטרף לצוות השחקנים של הסרטים *De Novo, Não* (2018) ו-*Eu Sou Mais Eu* (2019).

בשנת 2020, הצטרף לעונה השנייה של הסדרה "ביה", שם גילם את לואן, חבר ילדות של טיאגו (רנר פרייטס), שמגיע לביקור מברזיל וממשיך להתארח במעונות קונסט. באותה השנה, השתתף בווידאו קליפ לשיר "Unforgettable" בביצוע הזמרת ג'וליה בי, בתפקיד מושא אהבתה. בשנת 2021 נודע על כך שהוא יהיה חלק מצוות השחקנים הראשי של "אליטה" אשר שודרה בנטפליקס (גילם את איוון קרוואלו). העונה שודרה לראשונה ב-8 באפריל 2022.

## פרויקטים פילנתרופיים
באפריל 2019, הוא השתתף מטעם ערוץ דיסני בקמפיין העולמי של נשיונל ג'יאוגרפיק (המכונה *Nat Geo Run*) שנערך בבואנוס איירס, ארגנטינה.

בהמשך להצטרפותו לפרויקט, פורסם שהוא השתתף במירוץ שנערך במסגרת הקמפיין.

## פילמוגרפיה
### טלוויזיה

### קולנוע

### וידאו קליפים

## קישורים חיצוניים

## הערות שוליים

קטגוריה:שחקני קולנוע וטלוויזיה ברזילאים
קטגוריה:ברזילאים שנולדו ב-1997
שלושה מתחת לחופה

**שלושה מתחת לחופה** (באנגלית: **!Doctor, You've Got to Be Kidding**) הוא סרט קומדיה אמריקאי משנת 1967 בבימויו של פיטר טיוסברי, עם סנדרה די, ג'ורג' המילטון וסלסט הולם בתפקידים הראשיים.

התסריט מבוסס על הרומן " Three for the Wedding" של פאט וויט מהאן משנת 1965.

## תקציר העלילה
הת'ר הלורן (סנדרה די) היא בחורה צעירה שגרה עם אמה לואיז (סלסט הולם). כבר מילדות חושבת לואיז שלבתה יש כשרון זמרה והיא תהיה זמרת מפורסמת. היא מציגה אותה לאנשים רבים אך הם אינם מתרשמים. לאחר סיום הקולג' מוצאת הת'ר עבודה כמזכירה של מנהל חברה גדולה בשם הרלן ויקליף (ג'ורג' המילטון). ויקליף הוא מנהל בלתי נסבל בעל אגו חזק המחשיב רק את עצמו ואינו מתייחס למזכירות שהוא מחליף בתדירות גבוהה.

גם הת'ר סובלת אבל אמה ממשיכה לדבוק בשאיפתה להפוך אותה לכוכבת גדולה. היא לוקחת הלוואה וממשכנת את ביתה ומצליחה להשיג לה הופעה במועדון הלילה המצליח של דני רסקין (מורט סאהל).

להת'ר יש שלושה ידידים - דיק בנדר (ביל ביקסבי), שכן רודף שמלות, פאט מוראד (דיק קלמן) מוזיקאי פסנתרן והנק ג'דסון (דוויין היקמן) שרוצה להיות שחקן. הם מעודדים אותה ובעזרת אמה היא מקבלת אפשרות להופיע במועדון. ביום ההופעה מזמין אותה ויקליף לצאת אתו והם יוצאים ומבלים כל הלילה אף על פי שיש לה הופעה.

האמא לואיז כועסת אך הם מגיעים עליה ומבשרים לה שהחליטו להתחתן. עוד במעמד זה הם מתחילים לריב היות שויקליף מבהיר להת'ר שהוא יהיה הגבר במשפחה והוא ייתן לה את כל ההוראות.

הם נפרדים בכעס והת'ר מתפטרת ומתחילה שוב בחזרות לקראת הופעה במועדון לאחר שדני סלח לה.

בתחילת ההופעה היא מרגישה חולשה ומתמוטטת. הרופא שבודק אותה מבשר לה שהיא בהריון והיא מתקשה להאמין (מכאן שם הסרט).

לקראת סוף ההריון מגיעים אליה שלושת ידידיה עם שופט וכל אחד מסכים להתחתן אתה בנוכחות שופט והיא צריכה לבחור באחד מהם אך מתקשה ובשעה זאת תוקפים אותה צירים.

ויקליף נתקף רגשות חרטה והולך לפסיכיאטר שלא עוזר לו. הוא משוטט ברחוב ונפגע ממכונית ומובהל לבית החולים. שם פוגשת בו הת'ר המובהלת לחדר לידה. הם מתפייסים והשופט מחתן אותם במקום, לשמחת כולם.

## צוות השחקנים

## קישורים חיצוניים

*קדחמון לשלושה מתחת לחופה, באתר יוטיוב
*שלושה מתחת לחופה, באתר TCM
קטגוריה:סרטי 1967
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים

קטגוריה:סרטי מטרו גולדווין מאייר
קטגוריה:סרטי קומדיה רומנטית
קטגוריה:סרטים על זמרים
קטגוריה:סרטי סנדרה די
קטגוריה:סרטים המבוססים על רומנים אמריקאים
רוג'ר ביסמוט

**יוסף רוג'ר ביסמוט** (בערבית: **جوزيف روجيه بيسموت**; 4 בנובמבר 1926 – 1 באוקטובר 2019) היה איש עסקים וסנאטור יהודי-תוניסאי. הוא נבחר לבית העליון החדש שהוקם, בית היועצים, ביולי 2005 והיה המחוקק היהודי הנבחר היחיד בעולם הערבי. כסנאטור יהודי ביסמוט היה גם חבר במועצה הבינלאומית של חברי פרלמנט יהודים.

## תחילת דרכו
ביסמוט נולד בלה גולט (שכונה של נמל תוניס) ב-4 בנובמבר 1926. לפני שפיתח קריירה בפוליטיקה ביסמוט היה איש עסקים. ביסמוט החל את הקריירה העסקית שלו בתחום הבנייה ב-1940. הקים את קבוצת ביסמוט, חברת אחזקות שכללה עסקים העוסקים בהפצה, סחורה, ייצור כימיקלים, תעשייה וציוד חשמלי.

## קריירה פוליטית
כסגן נשיא הקונפדרציה התוניסאית לתעשייה מסחר ומלאכת יד, ביסמוט נבחר לבית העליון ב-3 ביולי 2005, והפך אז לחבר הפרלמנט היהודי היחיד בעולם הערבי. עם בחירתו, הוא אמר ל-Associated Press: "אני מאוד נרגש וגאה שנבחרתי למוסד הפרלמנטרי הזה, זו המחשה לפתיחות ולסובלנות המאפיינות את תוניסיה". הוא הזכיר במיוחד כי קיבל ברכות מראשי הוועד היהודי-האמריקאי וכן מנשיא הקונגרס היהודי האירופי. במרץ 2012 ביסמוט גינה אנשים בתוניס שקראו לרצוח יהודים, ואמר לעיתונות שהוא "כבר לא אופטימי ואני יכול לראות חזון ברור, כרגע, של עתיד במדינה הזו".

## חיים אישיים
ביסמוט היה נשוי פעמיים והיו לו שישה ילדים. שלושה ילדים (ז'קלין, מישל ופיליפ) היו מנישואיו הראשונים עם אשתו איווט, ואילו שלושה נוספים (סטיבן, ז'אן ופיטר) היו מנישואיו השניים לאאז, אזרחית דנית.

נפטר ב-1 באוקטובר 2019.

## הערות שוליים

קטגוריה:פוליטיקאים יהודים תוניסאים
קטגוריה:יהודים חברי פרלמנטים
קטגוריה:אנשי עסקים יהודים תוניסאים
קטגוריה:ילידי 1926
קטגוריה:נפטרים ב-2019
קרלוטו קוטה

**קרלוטו קוטה** (בפורטוגזית: **Carloto Cotta**; נולד ב-31 בינואר 1984) הוא שחקן פורטוגזי, שזכה להצלחה עולמית בזכות השתתפותו בסדרה "אליטה", כמו גם בסדרות וסרטים נוספים.

## ביוגרפיה וקריירה
קרלוטו קוטה נולד ב-31 בינואר 1984 בפריז שבצרפת, אך מגיל 15 גדל בפורטוגל לאורך הקריירה שלו, השתתף קוטה בעשרות סרטי קולנוע וסדרות טלוויזיה כמו גם בהצגות שונות. בשנת 2002, עשה את הופעת הבכורה שלו בטלוויזיה כאשר השתתף בסדרה, *Lusitana Paixão*. את הופעת הבכורה שלו בקולנוע עשה בשנת 2004.

בשנת 2022, השתתף בצוות השחקנים הראשי בעונות 6-5 של סדרת הטלוויזיה "אליטה", אשר שודרה בנטפליקס (גילם את אביו של אנדרה למוליה). באותה שנה שיחק לצדה של נומי ראפאס בסרט דרמת האימה "לא תהיי לבד" (אנ') של הבמאי הצפון מקדוני גורן סטולבסקי (אנ').

## פילמוגרפיה נבחרת
### טלוויזיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה פורטוגזים
קטגוריה:שחקני קולנוע וטלוויזיה צרפתים
קטגוריה:פורטוגזים שנולדו ב-1984
קטגוריה:צרפתים שנולדו ב-1984
יתר בן גדעון

**יֶתֶר בֶּן גִּדְעוֹן** הוא דמות מקראית, המוזכר התנ"ך פעם אחת בלבד, בספר שופטים, כבנו הבכור של גדעון בן יואש.

## ביוגרפיה
מהאזכור של יתר בספר שופטים ניתן ללמוד כי הוא נולד כבכור לאביו גדעון ולאשתו הראשונה, בעפרה, בנחלת שבט מנשה.

הוא השתתף במלחמתו של אביו נגד מדין ומלכיה, זבח וצלמונע, והשתתף במרדף אחריהם עד נהר הירדן. האזכור שלו במקרא נוגע להריגתם של זבח וצלמונע בסוף המרדף:

בפסוק זה מתואר כי אביו גדעון ביקש ממנו להרוג את זבח וצלמונע מלכי מדין, אך הוא לא היה מסוגל לעשות זאת מכיוון שהיה עדיין נער. בנוסף, מלכי מדיין ביקשו שגדעון עצמו יהרוג אותם, ובסופו של דבר גדעון הרג אותם בעצמו:

לאחר מות אביו, יתר נרצח יחד עם 68 אחיו על ידי רוצחים ששכר אחיו אבימלך. מלבד אבימלך, נותר בחיים גם בן הזקונים, יותם.

## משמעות שמו
בספר תהילים המילה 'יתר' משמשת במשמעות מיתר של חץ וקשת:

לפי זה, הציע הרב מנשה וינר שגדעון קרא לבנו בשם של כלי נשק, מכיוון שהוא תכנן שיתר ימשיך את דרכו כשופט ומצביא, אך תוכנית זו לא התממשה מפני שלאחר מות אביו אבימלך רצח אותו.

## הערות שוליים

קטגוריה:אישים משבט מנשה
קטגוריה:ספר שופטים
Minefields

"**Minefields**" (בעברית: "**שדות מוקשים**") הוא סינגל של הזמרת-יוצרת המרוקאית-קנדית, פאוזיה, והזמר-יוצר האמריקאי, ג'ון לג'נד. השיר יצא, על ידי חברות התקליטים אטלנטיק רקורדס וארטיסט פרטנר גרופ, ב-29 באוקטובר 2020. השיר נכתב על ידי פאוזיה, צ'ארלי פות', אלי טמפוסי, ג'וני גולדשטיין, סאם מרטין, ג'ף חלטרקס וג'יי-קאש, והופק על ידי ג'וני גולדשטיין.

נכון לאפריל 2022, השיר הושמע למעלה מ-79 מיליון פעמים בספוטיפיי.

## וידאו קליפ
הווידאו קליפ של הסינגל יצא בערוץ היוטיוב הרשמי של פאוזיה, ב-28 בינואר 2021. נכון לאפריל 2022, הווידאו קליפ נצפה למעלה מ-73 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי פאוזיה
קטגוריה:שירי ג'ון לג'נד
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי צ'ארלי פות'
קטגוריה:בלדות פופ
קטגוריה:סינגלים בהוצאת אטלנטיק רקורדס
Nightingale (שיר של דמי לובאטו)

"**Nightingale**" הוא שיר של הזמר/ת האמריקאי/ת, דמי לובאטו, שנמצא באלבום האולפן הרביעי שלו/שלה, *[[Demi]]*. השיר יצא, על ידי חברת התקליטים הוליווד רקורדס, ב-10 במאי 2013. השיר נכתב על ידי דמי לובאטו, אן פרבן, מאט ראד ופלישיה ברטון, והופק על ידי אן פרבן ומאט ראד.

נכון לאפריל 2024, השיר הושמע למעלה מ-68 מיליון פעמים בספוטיפיי.

## וידאו קליפ
הווידאו קליפ, שצולם בשחור-לבן, בבימויו של בלאק קופי, יצא בערוץ היוטיוב של לובאטו ב-24 בדצמבר 2014. נכון לאפריל 2022, הווידאו קליפ נצפה למעלה מ-47 מיליון פעמים.

## הופעות חיות
לובאטו ביצע/ה לראשונה את השיר בריאיון ל-GRAMMY.com באוקטובר 2013. ב-6 ביוני 2014, לובאטו ביצע/ה את השיר בתוכנית בוקר טוב אמריקה. לובאטו ביצע/ה את השיר בסיבובי ההופעות *[[The Neon Lights Tour]]*, *[[Demi World Tour]]* ו-*[[Future Now Tour]]*.

## מיקומי שיא

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:וידאו קליפים בשחור-לבן
קטגוריה:בלדות משנות ה-2010
קטגוריה:בלדות פופ
סלעי ראגד

**סלעי ראגד** (באנגלית: **Rugged Rocks**; מילולית: הסלעים המשוננים) היא ארכיפלג של איונים, סלעים ושוניות בצד המערבי של הכניסה הדרומית מצר מקפארליין, המפריד בין האי גריניץ' ((שממזרח למצר) לבין האי ליווינגסטון (שממערב למצר), שבאיי שטלנד הדרומיים.

סלעי ראגד מצויים בסמוך מצפון לנקודת רנייר - לשון יבשה בחצי האי בורגס, שבאי ליווינגסטון.

## היסטוריה
### גילוי ומיפוי האיים

האיונים והסלעים התגלו על ידי צידי כלבי ים בראשית המאה ה-19. הסלעים מופיעים על המפה של פאוול משנת 1822.

האיונים והסלעים מופו מחדש (בצורה מדויקת) בשנת 1935 במסגרת חקירות דיסקברי (*Discovery II*).

### מקור השם

שמם של האיים ניתן להם בשנת 1935, על ידי צוות האנייה דיסקברי II  (אניית המחקר המלכותית דיסקברי II -- RRS *Discovery II*).

שמם של האיים תאורי.

ראגד
ראגד
ראגד
ופל

**וָפֶל** (מ- בהולנדית) הוא שמו של מאפה רך עליו נהוג לצקת תוספות מתוקות (ראו להלן). בישראל מכנים כך גם את החטיף המכונה "וַפְלָה" ו"בַּפְלָה", שבמדינות אחרות נקרא בין היתר וָפֶר  וגוֹפְרֶט .

התחדיש העברי **אֲפִיפִית** משמש בשני המקרים, אך נראה שהוא נועד דווקא לתיאור החטיף ודומיו.

## הערות שוליים
אגודת החיילים והחיילות היהודים לשעבר

[250px|ממוזער|שמאל|[אנדרטה|אנדרטת האגודה בארבורטום הזיכרון הלאומי, שנחנכה בשנת 2006]]
**אגודת החיילים והחיילות היהודים לשעבר** (**Association of Jewish Ex-Servicemen and Women**, בראשי תיבות **AJEX**) היא ארגון צדקה, המאגד את ותיקי הצבא, הצי וחיל האוויר הבריטים ממוצא יהודי. האגודה פועלת להבטחת רווחתם של המשרתים היהודים לשעבר בכוחות המזוינים הבריטיים, לשימור מורשתם ולמאבק באנטישמיות באמצעות פעילות חינוכית.

האגודה הוקמה לאחר מלחמת העולם הראשונה, שבה שירתו 50 אלף יהודים בכוחות המזוינים של האימפריה הבריטית, ונקראה במקור ועד 1936 Jewish Ex-Servicemen's Legion. בין מייסדיה היו חיילים ששירתו בגדוד נהגי הפרדות ובגדודים העבריים. החלטת ההתאגדות התקבלה בכינוס בוייטצ'אפל שבלונדון בהשתתפות כ-1,000 חיילים משוחררים. למזכיר האגודה הראשון נבחר לואיס סרנה (1989-1978). חברי האגודה השתתפו בפעולות מחאה נגד פעילות פשיסטית בבריטניה ערב מלחמת העולם השנייה. במלחמה זו שירתו בשירות צבאי 70 אלף יהודים בריטים.

לאגודה ארבעים סניפים ברחבי בריטניה. בשנת 2015 היו בה כ-4,000 חברים.

חברי האגודה עורכים מדי שנה מאז 1934 צעדת זיכרון שנתית, החולפת על פני הסנוטאף של לונדון. הצעדה, שבה משתתפים מאות, נערכת שבוע לאחר יום הזיכרון הרשמי וכוללת טקס דתי והנחת זרים.

האגודה פועלת בשיתוף פעולה עם הארגון המייצג של היהודים שבשירות צבאי פעיל בבריטניה - Armed Forces Jewish Community. היא הייתה שותפה בהעברתו של אוסף המוזיאון הצבאי היהודי בלונדון אל המוזיאון היהודי בלונדון.

## קישורים חיצוניים
* 

* Jewish veterans pay tribute to fallen comrades, באתר Jewish News, 22 בנובמבר 2016
* צעדת האגודה בלונדון, 2021, באתר יוטיוב

## הערות שוליים

קטגוריה:יהדות בריטניה: ארגונים
קטגוריה:ותיקי צבא ומלחמה: ארגונים
קטגוריה:הנצחת חיילים יהודים בצבאות זרים
ממלכת קוסקו

**ממלכת קוסקו** הייתה ממלכה קטנה שהורכבה מהעיר קוסקו וסביבותיה בהרי האנדים. היא נוסדה על ידי בני האינקה בתחילת המאה ה-13 כעיר-מדינה קטנה .עם הזמן, היא החלה לצמוח הן באמצעות עימותים צבאיים והן בהטמעה מרצון, ובסופו של דבר הוחלפה על ידי אימפריית האינקה (1438–1533).

## היסטוריה
תחת הנהגתו של מאנקו קאפאק, הקימו בני האינקה את העיר הקטנה קוסקו (Qosqo). אירוע זה היה שיאה של הגירה איטית במשך 20 שנה שהתרחשה כתוצאה מהפלישות של בני האיימרה לרמות האנדים שבהן הם שכנו קודם לכן. היא קמה בתחילת המאה ה-13 כעיר-מדינה קטנה בעמק קוסקו שבראשה עמד השליט המכונה סאפה אינקה. בעמק קוסקו כבר חיו בני עמים אחרים ואלה נלחמו בפולש. וכך קרה שבמשך כ-200 שנה נאלצו בני האינקה להשקיע את מרצם במלחמות בלתי פוסקות עם שכניהם, והממלכה גדלה. היא כמעט חרבה ב-1438 כשבני הצ'אנקה תקפו את הממלכה, והשליט ויראקוצ'ה אינקה נמלט מהעיר עם יורש העצר. אבל בן אחר, "אינקה יופאנקי", החליט להישאר ולהשיב מלחמה. הוא הביס את הצ'אנקה והפך לשליט הממלכה ושינה את שמו לפאצ'אקוטי (בקצ'ואה: "רעידת אדמה").

משנת 1438 החלו בני האינקה, בפיקודו של הסאפה אינקה פאצ'אקוטי בהתרחבות מרחיקת לכת של הממלכה. חבלי הארץ שכבש פאצ'אקוטי הייתה בערך בגודל של שלוש עשרה המושבות עם פרוץ המהפכה האמריקאית של 1776 וכללה שטחים נרחבים בהרי האנדים.

פאצ'אקוטי ארגן מחדש את ממלכת קוסקו לאימפריה בשם טוואנטינסויו (Tawantinsuyu), המורכבת מממשלה מרכזית בראשות האינקה שבירתה קוסקו וארבע ממשלות פרובינציאליות שפינותיהם נפגשו בבירה עם מנהיגים חזקים: צ'ינצ'איסויו (Chinchaysuyu, צפון-מערב), אנטיסויו (Antisuyu, צפון-מזרח; יער האמזונאס), קויאסויו (Qullasuyu, דרום-מערב) וקונטיסויו (Kuntisuyu, דרום-מזרח). זו הייתה מערכת פדרלית. משערים גם כי פאצ'אקוטי הורה לבנות את מאצ'ו פיצ'ו.

### סאפה אינקה
לאינקה לא היה כתב ולכן ההיסטוריה שלהם עד הכיבוש הספרדי של אימפריית האינקה הועברה בעל פה. בין השאר הועברו גם שמותיהם של שמונת המלכים הראשונים של ממלכת קוסקו, הם היו חסרי חשיבות היסטורית ותולדותיהם מבוססים על אגדות:
#**[[מאנקו קאפאק]]** (בערך 1200 לספירה)
#**[[סינצ'י רוקה]]** (Sinchi Roca) (בערך 1230-1260 לספירה)
#**[[יוקי יופאנקי]]** (Lloque Yupanqui)
#**[[מאיטה קאפאק]]** (Mayta Capac)
#**[[קאפאק יופאנקי]]** (Capac Yupanqui)
#**[[אינקה רוקה]]** (Inca Roca)
#**[[יאואר ואקאק]]** (Yahuar Huacac)
#**[[ויראקוצ'ה אינקה]]** (? - Viracocha Inca) (1438)

## לקריאה נוספת

*Bushnell. *Peru, Ancient people and places*.
*MacQuarrie, Kim. *The Last Days of the Incas*. Simon & Schuster, 2007. .

קטגוריה:מדינות לשעבר באמריקה
קטגוריה:אינקה
Infinity (שיר של ג'יימס יאנג)

"**Infinity**" הוא סינגל של הזמר-יוצר האמריקאי, ג'יימס יאנג , שיצא, על ידי חברת התקליטים אטלנטיק רקורדס, ב-23 ביוני 2017. הסינגל נמצא באלבום האולפן הראשון שלו, *Feel Something*.

בשנת 2021, השיר נהיה לוויראלי ב-TikTok, עם לפחות 5.2 מיליון סרטונים עד כה.

נכון לאפריל 2022, השיר הושמע למעלה מ-528 מיליון פעמים בספוטיפיי, ולמעלה מ-132 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירי אהבה
קטגוריה:מוזיקה: תופעות אינטרנט
קטגוריה:סינגלים שהגיעו למקום הראשון ברומניה
קטגוריה:סינגלים בהוצאת אטלנטיק רקורדס
שלוש נערות בכחול

**שלוש נערות בכחול** (באנגלית: **Three Little Girls in Blue**) הוא סרט מוזיקלי אמריקאי בצבעי טכניקולור משנת 1946 בבימויו של ה. ברוס המברסטון, עם ורה-אלן, ויואן בליי וג'ון האבר בתפקידים הראשיים.

התסריט מבוסס על המחזה "	Three Blind Mice" של Stephen Powys משנת 1938. השירים הם של ג'וזף מירו (מנגינה) ומאק גורדון (מילים). מהשירים התפרסם "You Make Me Feel So Young" שהתפרסם בביצועם של פרנק סינטרה, אלה פיצג'רלד, הלן רדי ומייקל בובלה.

קול שירתה של ורה-אלן מדובב על ידי הזמרת קרול לואיס.

## תקציר העלילה
ניו ג'רזי 1902 האחיות קרטרס - מירה (ורה-אלן), ליז (ויויאן בליי) ופאם (ג'ון האבר) עובדות בחווה לגידול עופות שהורישה להם הדוד קורה. הן רוצות לעזוב את החווה לאטלנטיק סיטי, לתפוס שם מיליונר ולהתחתן. הן מוכרות את החווה בסכום של 3,000 דולר ומחליטות לחסוך בהוצאות ולגור בחדר אחד במלון מהודר. לשם כך פאם תהיה העשירה, ליז תהיה מזכירתה ומירה תהיה העוזרת שלה.

בלובי הן נפגשות עם סטיב הרינגטון (פרנק לטימור) שמתחיל לחזר אחרי פאם. שליח היין מייק (צ'ארלס סמית') מביא לחדרן יין מטעם סטיב ומתאהב מיד במירה שהיא "במעמד" שלו.

בים מביימות פאם וליז "טביעה" וסטיב וידידו ואן (ג'ורג' מונטגומרי) מצילים אותן. מתפתח רומן בין פאם וואן עד שהיא מגלה לו כי אינה עשירה והוא מגלה לה כי משפחתו ירדה מנכסיה והם מחליטים להיפרד.

הידידות בין מייק למירה פורחת והם חולמים על העתיד שלהם בקטע חלומי הם שרים ורוקדים "את/ה גורמ/ת לי להרגיש כה צעיר".

סטיב מזמין את האחיות לאחוזת משפחתו שם הן מתקבלות בחמימות על ידי אחותו מרים (סלסט הולם). לחווה מגיע ואן ומביע לבסוף את אהבתו לפאם אף על פי שאינה עשירה וסטיב מתאהב בליז. למקום מגיעים מירה וצ'רלי ומודיעים לכולם כי נישאו.

## צוות השחקנים

## קישורים חיצוניים

*
*שלוש נערות בכחול, באתר TCM
*שלוש נערות בכחול, באתר יוטיוב
*את/ה גורם לי להרגיש צעיר/ה, באתר יוטיוב
קטגוריה:סרטי 1946
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים רומנטיים
קטגוריה:סרטי פוקס המאה ה-20
קטגוריה:סרטים מוזיקליים
ארון פייר

**ארון סטון פייר** (באנגלית: **Aaron Stone Pierre** נולד ב-7 ביוני 1994) הוא שחקן קולנוע וטלוויזיה אנגלי.

## ביוגרפיה
פייר גדל בדרום לונדון. הוא עסק באתלטיקה כילד ופיתח עניין במשחק כנער. הוא הצטרף לתיאטרון הצעירים של קרוידון (CRYPT). הוא למד בפקולטה לאמנויות הבמה במכללת לואישם לפני שהמשיך ללמוד בטורונטו ובאקדמיה למוזיקה ולאמנויות הדרמה של לונדון, הוא סיים את לימודיו ב-2016.

## קריירה
פייר הופיע בשני פרקים של הסדרה סוג א' ששודרה ב-BBC One וגילם חייל רומי בעונה הראשונה של סדרת הטלוויזיה בריטניה. בשנת 2018, הוא החל לככב בתור בסדרת קריפטון . באותה שנה, פייר כיכב בתור קאסיו במחזה אותלו בתיאטרון הגלוב. על הופעתו, הוא זכה בפרס איאן צ'ארלסון. הוא גילם את המלך מול לני הנרי בהפקה של המלך הדלי השני ב-2019 בתיאטרון רויאל סטרטפורד איסט.

לאחר שהבמאי האמריקאי בארי ג'נקינס ראה את פייר במחזה "אותלו", ' הזמין אותו לאודישן לסדרה החדשה שלו. פייר קיבל את התפקיד של סיזר בסדרה "The Underground Railroad" אשר שוחררה באמזון פריים במאי 2021.

ביולי 2021, פייר הופיע בסרטו של מ. נייט שאמלאן, "זמן".

באוגוסט 2021 פורסם כי פייר ילוהק לסרטו הבא של ג'נקינס בתור מופאסה הצעיר בסרט מלך האריות. באוקטובר 2021, פייר לוהק לסרטים Rebel Ridge (לאחר שג'ון בויגה פרש מסיבות משפחתיות) ולסרט "Foe", עיבוד לרומן בעל אותו השם מאת איאן ריד.

בפברואר 2022, פייר לוהק לתפקיד בסרט גיבורי העל הקרוב "בלייד", המתרחש ביקום הקולנועי של מארוול.

בשנת 2024 שיחק בתפקיד ראשי בסרט "רבל רידג'". באוקטובר 2024, פורסם כי פייר יגלם את ג'ון סטיוארט בסדרה "לנטרנים". פייר נבחר לתפקיד לאחר חיפוש ממושך, כאשר הוא התבלט כמועמד מוביל לצד סטיבן ג'יימס.

## פילמוגרפיה
### קולנוע

### טלוויזיה

## תיאטרון

## פרסים ומועמדויות

## קישורים חיצוניים

## הערות שוליים

קטגוריה:אנגלים ממוצא ג'מייקני
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטים שהופיעו ברשימת טיים 100 נקסט
קטגוריה:אנגלים שנולדו ב-1994